gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9817, del 27-03-2024 (2024/2201)

RESOLUCIÓ 1605-ON-977-PCE, de 27 de febrer de 2024, del president del Consell de Govern del Consorci Hospitalari Provincial de Castelló, per la qual es publiquen les persones admeses després de l'estimació de recursos de reposició contra la Resolució 5349-TN-206-NBI, de 18 de gener.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/2201


Data del document
:   27-02-2024

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

 Descriptors 

:   * Consorci Hospitalari Provincial de Castelló

RESOLUCIÓ 2197-ZM-002-MMN, de 27 de febrer de 2024, del president del Consell de Govern del Consorci Hospitalari Provincial de Castelló, per la qual es publiquen les persones admeses després de l'estimació de recursos de reposició contra la Resolució 5101-XE-551-SZM, de 18 de gener. [2024/2201]  
Després de la resolució dels recursos de reposició interposats contra la Resolució 1088-YS-184-ILW, de 18 de gener, del president del Consorci Hospitalari Provincial de Castelló, per la qual s'aprova la llista definitiva de persones aspirants admeses i excloses en el concurs oposició corresponents a l'OOP ordinària 2022 i estabilització de l'article 2 de la Llei 20/2021, de 28 de desembre (DOGV 9775, 26.01.2024), i havent adquirit fermesa en via administrativa.  
El president del Consell de Govern del CHPCS, fent ús de les facultats que té atribuïdes, resol:  
  
Únic  
Publicar la llista de persones aspirants que, després de l'estimació del recurs de recurs de reposició interposat, passen a formar part de la llista d'admesos definitiva:  
  
\*\*\*0112\*\* Raquel Gabarri Amador Categoria TCAE torn lliure  
\*\*\*2945\*\* Alicia Peñarroja Esteve Categoria zelador/a torn lliure  
  
  
Contra aquesta resolució, que és ferma en via administrativa, només es podrà interposar recurs contenciós administratiu davant els òrgans competents de la jurisdicció contenciosa administrativa de la Comunitat Valenciana, dins del termini de dos mesos a comptar de l'endemà d'aquesta notificació, de conformitat amb la Llei 26/1998, de 13 de juliol, reguladora de la jurisdicció contenciosa administrativa; igualment s'hi podrà interposar recurs extraordinari de revisió en els supòsits de l'article 125 de la Llei 39/2015, d'1 d'octubre.  
  
Castelló de la Plana, 27 de febrer de 2024.- El president del Consell de Govern del CHPCS (Acord de 31.05. 2021; DOGV 9107, 15.06.2021): Marciano Gómez Gómez.
Diari Oficial de la Generalitat Valenciana


Sumari del DOGV 10856, del 30-12-2024 (2024/13572)

EXTRACTE de la convocatòria de desembre de 2024, anticipada per a l'exercici 2025 de les beques en el marc del programa de suport a l'estudiant i orientació universitària (AEIOU) per al curs 2024/2025.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10568

Data del DOGV
:   30-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13051

CVE
:   NRXO-R-8836-77211

Data del document
:   19-12-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * assignació per estudis
    * universitat

BDNS(Identif.):804487

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/804487>

*Primer. Beneficiaris*

Estudiants matriculats en alguna de les titulacions oficials de grau i de màster de la Universitat Miguel Hernández d'Elx adscrites al centre per al qual sol·liciten la beca en el curs acadèmic 2024/2025.

*Segon. Objecte*

La finalitat d'aquesta convocatòria és promoure la iniciació de tasques de formació, mitjançant la realització de tasques de suport i orientació a l'estudiantat que cursa estudis en la Universitat Miguel Hernández d'Elx amb la finalitat de proporcionar-los la informació que resulte del seu interés per a la seua formació acadèmica i posterior desenvolupament professional.

*Tercer. Bases reguladores*

<https://boumh.umh.es/files/2024/12/RR_03533_2024.pdf>

*Quart. Quantia*

Es concedeixen 11 beques amb una dotació de 3.000 € cadascuna, amb una quantia màxima total de 33.000 € per a tot el Programa.

*Quint. Termini de presentació de sol·licituds*

El termini de presentació de sol·licituds s'obri l'endemà de la publicació de l'extracte d'aquesta convocatòria en el *Diari Oficial de la Generalitat Valenciana*  (DOGV) i es tanca el dia 14 de gener de 2025.

  

Elx, 19 de desembre de 2024

Juan José Ruiz Martínez

Rector
Diari Oficial de la Generalitat Valenciana


Sumari del DOGV 9885, del 04-07-2024 (2024/5904)

Anunci de la informació pública de l'estudi de detall de l'illa que inclou la parcel·la M.6 del polígon B del Pla parcial I/4, l'Albufereta, i consulta a organismes afectats (Pla 5017830171).
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5904


Data del document
:   17-06-2024

Organisme emissor
:   Ajuntament d'Alacant

Tipus de document
:   Anunci

Descriptors 

:   * administració local
    * pla d'urbanisme

Anunci de la informació pública de l'estudi de detall de l'illa que inclou la parcel·la M.6 del polígon B del Pla parcial I/4, l'Albufereta, i consulta a organismes afectats (Pla 5164081288). [2024/5904]  
El Ple de l'Ajuntament d'Alacant, en sessió de 30 de maig de 2024, va acordar iniciar el procés de consultes a les administracions públiques i sotmetre a informació pública de l'estudi de detall de l'illa que inclou la parcel·la M6 del polígon B del Pla Parcial I/4, l'Albufereta, durant un termini de vint dies.  
  
De conformitat amb el que es disposa en l'article 61.1 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell, s'obri el tràmit d'informació pública per a presentar al·legacions durant un termini de 20 dies hàbils a comptar des de l'endemà de la publicació d'este anunci en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament d'Alacant, en la Regidoria d'Urbanisme-Oficina d'Informació Urbanística, situada en la plaça de l'Ajuntament número 5, en dies hàbils i en horari d'oficina, així com en la web municipal d'Urbanisme, podent accedir a través del següent enllaç:  
  
https://www.alicante.es/es/contenidos/sometimiento-informacion-publica-del-estudio-detalle-manzana-parcela-m6-pp-i4-albufereta  
  
Alacant, 17 de juny de 2024.- El vicesecretari de l'Ajuntament d'Alacant: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 9853, del 21-05-2024 (2024/4544)

Acord de l'Ajuntament de Sant Joan de Moró, per la qual se sotmet a informació pública la versió inicial de la modificació puntual 2/2024 del Pla general d'ordenació urbana de Sant Joan de Moró. Expedient número: 20/2024.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4544


Data del document
:   13-05-2024

Organisme emissor
:   Ajuntament de Sant Joan de Moró

Tipus de document
:   Acord

Descriptors 

:   * administració local
    * pla d'urbanisme

Acord de l'Ajuntament de Sant Joan de Moró, per la qual se sotmet a informació pública la versió inicial de la modificació puntual 2/2024 del Pla general d'ordenació urbana de Sant Joan de Moró. Expedient número: 20/2024. [2024/4544]  
Per aquest Ajuntament, en sessió celebrada el dia 9 de maig de 2024, s'ha procedit a l'aprovació inicial de la modificació puntual 2/2024 del Pla General d'Ordenació Urbana de Sant Joan de Moró, referent a les normes urbanístiques de les zones d'ordenació ZO-1, ZO-2, ZO-3 i ZO-5, que té per objecte ajustar les determinacions de les normes urbanístiques de quatre zones d'ordenació establides pel PGOU de Sant Joan de Moró classificades com a sòl urbà i amb ús dominant residencial amb la finalitat d'eliminar les restricció de nombre de plantes mínim, modificar la regulació dels cossos volats, aclarir les condicions de parcel·la mínima edificable, aclarir les condicions de posició de les edificacions, aclarir les condicions relatives a l'edificabilitat neta i a l'ocupació i concretar la dotació d'aparcaments. Així mateix, es proposa eliminar alguns condicionants estètics de les edificacions en Correntilla.  
  
De conformitat amb el que es disposa en els articles 55 i 61.1, a) del Text Refós de la Llei d'ordenació del territori, Urbanisme i paisatge aprovat per Decret legislatiu 1/2021, de 18 de juny, del Consell, se sotmet a informació pública el projecte de modificació del Pla General d'Ordenació Detallada, durant un període de quaranta-cinc dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana, a fi que els qui pogueren tindre's per interessats en aquest expedient, puguen comparéixer i formular quantes al·legacions, suggeriments o reclamacions tinguen per convenient.  
Al seu torn, estarà a la disposició dels interessats en la seu electrònica d'aquest Ajuntament [http://santjoandemoro.sedelectronica.es].  
El present anunci servirà de notificació a les persones interessades.  
Així mateix, es comunica que s'ha acordat suspendre l'atorgament de llicències en les àrees afectades, les noves determinacions de les quals suposen alteració del règim vigent.  
  
Sant Joan de Moró, 13 de maig de 2024.- L'alcalde: Vicente Pallarés Renau.
Diari Oficial de la Generalitat Valenciana


Sumari del DOGV 9916, del 16-08-2024 (2024/8070)

ANUNCI de la convocatòria per a la cobertura en propietat per promoció interna d'una plaça de tècnic o tècnica superiors d'administració especial (TSAE) d'Activitat Física i Esport del Servei Municipal d'Esports, pel sistema de concurs oposició.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9916

Data del DOGV
:   16-08-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8070

CVE
:   NGQY-T-0019-6190

Data del document
:   18-06-2024

Organisme emissor
:   Ajuntament de Vila-real

Tipus de document
:   Anunci

La Junta de Govern Local, en la sessió del dia 3 de juny de 2024, ha adoptat l'acord relatiu a l'aprovació definitiva de les bases específiques que han de regir la convocatòria per a la cobertura en propietat d'una plaça de tècnic o tècnica superiors d'administració especial (TSAE) d'Activitat Física i Esport del Servei Municipal d'Esports, pel sistema de concurs oposició per promoció interna.

En el *Butlletí Oficial de la Província de Castelló*  número 73, de data 15 de juny de 2024, s'han publicat íntegrament les bases específiques que han de regir la convocatòria realitzada per l'Ajuntament de Vila-real per a la cobertura en propietat per promoció interna, sistema concurs oposició, d'una plaça de tècnic/a superior d'administració especial (TSAE) d'Activitat Física i Esport del Servei Municipal d'Esports.

El termini de presentació de sol·licituds per a aquesta convocatòria serà de deu dies hàbils, a partir de l'endemà de la publicació de l'anunci de la convocatòria en el DOGV, en virtut de la disposició transitòria única del Decret llei 12/2022, de 23 de setembre, que modifica la Llei 4/2021, de 16 d'abril, de la Generalitat, de la funció pública valenciana.

Els successius anuncis referents a aquesta convocatòria es faran públics de conformitat amb les bases i, en tot cas, en la seu electrònica de l'Ajuntament (<https://seuelectronica.vila-real.es).>

  

Vila-real, 18 de juny de 2024

(p. d. Resolució d'Alcaldia número 4773, de 5 d'octubre de 2023)

Sabina Escrig Monzó

Regidora delegada de Recursos Humans
Diari Oficial de la Generalitat Valenciana


Sumari del DOGV 9906, del 01-08-2024 (2024/7942)

RESOLUCIÓ de 30 de juliol de 2024, de la Universitat Miguel Hernández d’Elx, per la qual es corregixen errors en la de 9 de juliol de 2024, per la qual es convoquen diverses places de personal docent i investigador en règim de contractació laboral.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9906

Data del DOGV
:   01-08-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7942

CVE
:   MADM-Q-9638-5983

Data del document
:   30-07-2024

Organisme emissor
:   Universitat Miguel Hernández d'Elx

Tipus de document
:   Resolució

Correcció d'errades

Advertit un error en la Resolució de 9 de juliol de 2024 de la Universitat Miguel Hernández d’Elx, per la qual es convoquen diverses places de personal docent i investigador en règim de contractació laboral, referència 01485/2024, publicada en el *Diari Oficial de la Generalitat Valenciana*  número 9896, de 18 de juliol de 2024, i en virtut del que disposa l’article 109.2 de la Llei 39/2015 del procediment administratiu comú de les administracions públiques, se’n procedeix a la rectificació:

En l’annex I, pàgina 9 i 10/14, s’ha d’eliminar la plaça que diu:

«Número de plaça: DC3648

Categoria: professorat associat

Dedicació: temps parcial (8 h/setmana)

Departament: Ciències de l’Esport

Àrea de coneixement: Educació Física i Esportiva

Perfil: docència en Educació Física i Esportiva. Avaluació en l’Educació Física i l’Esport i Noves Tecnologies i Tendències en Condicionament Físic.

Duració del contracte: indefinit»

Les sol·licituds presentades a aquesta plaça abans de la publicació d’aquesta resolució no seran tingudes en compte a l’efecte de la convocatòria de places de personal docent i investigador assenyalada en aquesta correcció i donen lloc a la devolució, d’ofici, del pagament satisfet en concepte de drets de participació.

  

Elx, 30 de juliol de 2024

(p. d., RR 01844/2023 de 18 de maig; DOGV 9600, 22.05.2023)

José Carlos Espigares Huete

Vicerector de Professorat
Diari Oficial de la Generalitat Valenciana


Sumari del DOGV 9935, del 12-09-2024 (2024/9074)

ANUNCI pel qual se sotmet a consulta pública prèvia el projecte d'orde de la Conselleria d'Educació, Cultura, Universitats i Ocupació per la qual es regula la prova per a l'obtenció directa del títol de Batxiller per a persones majors de vint anys a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9935

Data del DOGV
:   12-09-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/9074

CVE
:   NWTA-F-3866-0204

Data del document
:   06-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Anunci

En compliment del que es disposa en l'article 133.1 de la Llei 39/2015, d'1 d'octubre, del procediment administratiu comú de les administracions públiques, i els articles 14 i 15 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, amb caràcter previ a l'elaboració d'un projecte o avantprojecte de llei o de reglament, s'oferirà a la ciutadania informació sobre els seus antecedents, els problemes que es pretenen solucionar amb la nova regulació, la necessitat i oportunitat de la seua aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la problemàtica.

Amb l'objectiu de reforçar i garantir la participació ciutadana en el procediment d'elaboració dels projectes normatius, s'anuncia una consulta pública prèvia en relació amb la proposta d'orde de la Conselleria d'Educació, Cultura, Universitats i Ocupació per la qual es regula la prova per a l'obtenció directa del títol de Batxiller per a persones majors de vint anys a la Comunitat Valenciana.

Per això, a fi de donar compliment a la norma esmentada, s'establixen 15 dies naturals a partir de l'endemà de la publicació del present anunci en el *Diari Oficial de la Generalitat Valenciana*  amb la finalitat de demanar l'opinió de les persones i les organitzacions potencialment afectades. Les aportacions i les opinions referides al projecte es realitzaran dins del termini abans esmentat a través del portal de participació ciutadana de la Generalitat GVA Participa.

La informació pot consultar-se en el portal de participació de la Generalitat,

<https://gvaparticipa.gva.es/legislation/processes>

  

València, 6 de setembre de 2024

Ignacio Martínez Arrúe

Director general d’Ordenació Educativa i Política Lingüística
Diari Oficial de la Generalitat Valenciana


Sumari del DOGV 9992, del 25-11-2024 (2024/11748)

ANUNCI pel qual se sotmet a informació pública el projecte de la 98a modificació de l'ordenació detallada del Pla general, carrer dels Arcs, 6.
-----------------------------------------------------------------------------------------------------------------------------------------------

### Dades del document

Número de DOGV
:   9992

Data del DOGV
:   25-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11156

CVE
:   ONQN-Y-5511-00012

Data del document
:   31-10-2024

Organisme emissor
:   Ajuntament de Gandia

Tipus de document
:   Anunci

El Ple de l’Ajuntament, en la sessió ordinària celebrada el 25 d’octubre de 2024, ha resolt sotmetre a informació pública el projecte de la 98a modificació de l’ordenació detallada del Pla general, consistent a assignar l’ús hoteler a l’immoble situat al carrer dels Arcs núm. 6, amb la finalitat d’incrementar les places hoteleres a la ciutat, millorar la façana de l’edifici i legalitzar les plantes en situació de fora d’ordenació, per un termini de 45 dies, mitjançant la inserció d’anuncis en un diari d’informació general, en el tauler municipal, en la pàgina web i en el *Diari Oficial de la Generalitat Valenciana*. Durant aquest termini podrà examinar-se l’expedient en les dependències d’Urbanisme de l’Ajuntament i en la seua pàgina web, [www.gandia.org](http://www.gandia.org)  i, si és el cas, formular-hi al·legacions.

L’informe ambiental i territorial estratègic favorable (IATE) s’ha publicat en el DOGV núm. 9952, de 7 d’octubre de 2024, i amb data 31 d’octubre s’ha enviat a publicar una esmena de l'IATE.

  

Gandia, 31 d'octubre de 2024

Vanesa Felip Torrent

Secretària general del Ple
Diari Oficial de la Generalitat Valenciana


Sumari del DOGV 9885, del 04-07-2024 (2024/5813)

Anunci de l'acord de dissolució de la cooperativa.
--------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/5813


Organisme emissor
:   Comarcal de Almendras, Coop V.

Tipus de document
:   Anunci

Anunci de l'acord de dissolució de la cooperativa. [2024/5813]  
En la assemblea general extraordinària celebrada el dia 22 de maig de 2024, es va acordar la dissolució de l'entitat Comarcal de Almendras, Coop.V. a l'empara del que es preveu en l'article 81.1.g de la Llei de cooperatives de la Comunitat Valenciana.  
  
Utiel, 13 de juny de 2024.- El president: Jorge Navarro Hernández.
Diari Oficial de la Generalitat Valenciana


Sumari del DOGV 10982, del 18-02-2025 (2025/2419)

ANUNCI de l’actualització de tarifes de subministrament d’aigua potable de Quatretonda.
---------------------------------------------------------------------------------------

### Dades del document

Número de DOGV
:   10643

Data del DOGV
:   18-02-2025

Secció del DOGV
:   V. ANUNCIS - C) ALTRES ASSUMPTES

Número del document
:   2025/2419

CVE
:   DIKO-J-3594-3430

Data del document
:   30-01-2025

Organisme emissor
:   Pavagua Ambiental SL

Tipus de document
:   Anunci

D'acord amb el que establix el Decret 68/2013, de 7 de juny, del Consell, pel qual es regula la comissió de preus de la Generalitat i els procediments per a la implantació o modificació de preus o tarifes subjectes al règim d'autorització i comunicació, amb data 16 de juliol de 2024, la mercantil PAVAGUA Ambiental, SLU., va presentar davant de la Conselleria d'Economia Sostenible, Sectors Productius, Comerç i Treball, l'actualització de tarifes pel subministrament d'aigua potable a la localitat de Quatretonda (València), segons es detalla a continuació:

|  |  |
| --- | --- |
| *Quota de servei* | *€/mes* |
| Calibre 13 mm | 2,375 |
| Calibre 15 mm | 3,288 |
| Calibre 20 mm | 3,622 |
| Calibre 25 mm | 3,622 |
| Calibre 30 mm | 3,622 |
| Calibre 40 mm | 3,622 |
| Calibre 50 mm | 3,622 |
| *Quota conservació de comptador* | *€/mes* |
| Calibre 13 mm | 0,664 |
| Calibre 15 mm | 0,919 |
| Calibre 20 mm | 1,274 |
| Calibre 25 mm | 1,274 |
| Calibre 30 mm | 1,274 |
| Calibre 40 mm | 1,274 |
| Calibre 50 mm | 1,274 |
| *Quota de consum* | *€/m³* |
| De 0 a 10 m³/trimestre | 0,388 |
| Més de 10 m³/trimestre | 0,652 |

Sobre estes tarifes s'aplicarà  l'IVA, d'acord amb el que establix la Llei 37/1992, de 28 de desembre.

Cosa que es fa pública.

  

València, 30 de gener de 2025

Ignacio Marchesi Alcober

Director